Tetraetüülplii
Tetraetüülplii on metallorgaaniliste ühendite klassi kuuluv väga mürgine kergesti lenduv vedelik, mis on eelkõige tuntud bensiini lisandina. Tetraetüülplii on kasutatav mootorikütustes antidetonatsiooni vahendina, et tõsta kütuse oktaaniarvu. Kuid tema toksilisuse tõttu kasutatakse tänapäeval valdavalt teisi bensiinilisandeid. Alates 1990-test aastatest on nn plii-lisandi kasutamine paljudes riikides keelustatud. Tetraetüülplii molekulis, keemilise valemiga (CH3CH2)4Pb, side C-Pb katkeb kergesti nii kõrgema temperatuuri kui ka valguse toimel.